
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 133 
                                                                din 24 iunie 2021
privind aprobarea închirierii directe a unui teren aferent construcției – clădire spații comerciale și birouri

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.474/02.06.2021 şi la Consiliul Local Sighișoara cu nr. 17.386/18.06.2021, de referatul de aprobare, înregistrat cu nr. 15.477/02.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de cererea înregistrată la Municipiul Sighișoara cu nr. 17.297/18.06.2021, formulată de domnii Farkas Szilard și Anghel Cosmin, prin care se solicită, în principiu, aprobarea închirierii directe a unei suprafețe de teren reprezentând 2 locuri de parcare auto (2 x 2,6 m x 5 m = 26 mp.), din parcarea publică situată în spatele imobilului de natură construcție –  clădire spații comerciale și birouri, în calitate de proprietari ai imobilului de natură teren și spațiu comercial, situat în Municipiul Sighișoara, str. Târnavei, nr. 8A, conform planului de reglementare urbanistică, anexat, motivat de faptul că accesul la zona de aprovizionare, care se va efectua pe spațiul proprietate privată a acestora, trebuie să fie permanent liber; 

Având în vedere Certificatul de urbanism nr. 311/05.11.2019, eliberat în scopul întocmirii Planului urbanistic zonal – construire clădire spații comerciale și birouri P+1+M;

Având în vedere înscrierile privitoare la dreptul de proprietate și alte drepturi reale din Cartea Funciară nr. 50071 Sighișoara, cu nr. cad. 50071, nr. C.F. vechi 11252, nr. cad. vechi 1366 și nr. top. 1961/1, potrivit cărora, proprietari ai terenului în suprafață de 320 mp. și ai spațiului comercial, a cărui reglementare urbanistică se va realiza conform P.U.Z., situate în Municipiul Sighișoara, str. Târnavei, nr. 8A, sunt domnul Anghel Cosmin și domnul Farkas Szilard, în cotă de ½ fiecare;

Având în vedere faptul că, potrivit proiectului strategiei de dezvoltare economico - socială, Municipiul Sighișoara încurajează prestările de servicii şi comerţul, care reprezintă ponderea cea mai importantă ca număr, în economia locală; 

Ținând cont de aşteptările cetăţenilor în ceea ce priveşte creşterea nivelului de trai, a standardului de viaţă, prin realizarea unor servicii de calitate, crearea de locuri de muncă, creşterea atractivităţii şi competitivităţii ofertelor;
 Având în vedere că, prin construirea noii clădiri de prezentare, compusă din spații comerciale și birouri, zona Pieței Agroalimentare se va dezvolta/îmbunătăți, impunând astfel, și celorlalți agenți economici, să procedeze la fel;

Având în vedere că, imobilul de natură teren, mai sus menționat, este parte din terenul înscris în C.F. nr. 57342 Sighișoara, nr. C.F. vechi 9884/7, cu nr. top. 1961/2/2, în suprafață de 1.596 mp. și este situat în intravilanul Municipiului Sighișoara – domeniul privat;   

Având în vedere prevederile Hotărârii Consiliului Local Sighișoara nr. 82/30.04.2020, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond locativ, înregistrat cu nr. 15.476/02.06.2021, prin care se propune aprobarea închirierii directe a unui teren aferent construcției – clădire spații comerciale și birouri;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrative, cu modificările și completările ulterioare,
                                                                         H O T Ă R Ă Ş T E:
Art. 1. (1) Se aprobă închirierea directă a terenului, în suprafață de 26 mp., reprezentând 2 locuri de parcare auto (2 x 2,6 m x 5 m = 26 mp.), din parcarea publică situată în spatele construcției –  clădire spații comerciale și birouri, localizată în Municipiul Sighișoara, str. Târnavei nr. 8A, din suprafața totală de 1.596 mp., înscris în C.F. nr. 57342 Sighișoara (nr. C.F. vechi: 9884/7), la poziția A1, cu nr. top. 1961/2/2, către domnul Anghel Cosmin și domnul Farkas Szilard.
(2) Chiria va fi de 260 lei/an, respectiv de 10 lei/mp./an, stabilită conform art. 2 din anexa nr. 8 la Hotărârea Consiliului Local Sighişoara nr. 82/30.04.2020 şi va fi indexată anual cu indicele de inflaţie.
(3) Durata închirierii va fi de 5 (cinci) ani, începând cu data de 01.07.2021.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. domnul Anghel Cosmin;
  1 ex. domnul Farkas Szilard.
14 ex.  

B.A. 
